།
དཀོན་མཆོག་བསྟན་པའི་སྒྲོན་མེ།
ན་མོ་གུ་རུ་མུ་ནཱིནྡྲ་ཡ། ཤེས་རབ་སྙིང་པོའི་སྔགས། ཏདྱ་ཐཱ། ཨོཾ་ག་ཏེ་ག་ཏེ་པཱ་ར་ག་
ཏེ་པཱ་ར་སཾ་ག་ཏེ་བོ་དྷི་སྭཱ་ཧྭ་ཞེས་པ། བོད་སྐད་དུ། འདི་ལྟ་སྟེ། སོངས་ཤིག་སོངས་ཤིང་ཕ་
རོལ་ཏུ་སོངས་ཤིག །ཕ་རོལ་ཏུ་ཡང་དག་པར་སོངས་ཤིག །བྱང་ཆུབ་ཏུ་གཞི་ཚུགས། །ཞེས་
པའི་དོན་བཤད་ན། འདི་ལྟ་སྟེ་ནི་སྟོན་པ་ཉིད་ཀྱིས་དུས་དང་པོ་རིང་མོ་ཞིག་ནས་གོམས་
པའི་ཐེག་པ་མཆོག་གི་རིགས་ཀྱི་ནུས་པ་བརྟས་པ་ན། སྒྲུབ་བྱེད་ཀྱི་རྩ་བ་ཐུགས་རྗེ་ཆེན་པོ་
དེས་བསྐུལ་ཏེ་འགྲོ་བ་ཡོངས་སུ་དགྲོལ་བར་འདོད་ཅིང༌། དགྲོལ་རྒྱུའི་འཆིང་ཐག་ནི་
བདག་ཏུ་འཛིན་པར་གཟིགས་ལ། སྔོན་དུ་རང་མ་གྲོལ་བས་གཞན་དགྲོལ་མི་ནུས་པར་
དགོངས་ཏེ། འཛིན་པ་དེའི་དངོས་ཀྱི་གཉེན་པོ་བདག་མེད་པ་ལ་ཐབས་དང་བཅས་ཏེ་
གོམས་པ་མཐར་གཏུགས་པས། དེ་ཉིད་གཟིགས་པ་ལ་སྒྲིབ་པར་བྱེད་པའི་སྒྲིབ་པ་བག་
ཆགས་དང་བཅས་པ་ཟད་པས་གཟིགས་པ་ཡོངས་སུ་དག་པའི་ཚེ་རང་གིས་གཟིགས་ཤིང་
མངོན་དུ་མཛད་པ་འདི་ཁོ་ན་རྗེས་འཇུག་ཀུན་གྱི་བགྲོད་པ་གཅིག་པའི་ལམ་དུ་གཟིགས་
~306~

ཤེས་རབ་སྙིང་པོའི་སྔགས་ཀྱི་རྣམ་བཤད་སྦས་དོན་གསལ་བ།
ནས་གོལ་བའི་མཐའ་གཉིས་བཀག་སྟེ་དབུས་རྣལ་མ་འདི་ལྟ་སྟེ་ཞེས་སྟོང་པ་དང་རྟེན་
འབྱུང་ཟུང་དུ་འཇུག་པ་རང་དབང་དུ་འདོམས་པར་མཛད་པ་ཡིན་པའི་ཕྱིར་སྨྲ་བ་བླ་ན་མེད་
པ་ཚད་མའི་སྐྱེས་བུ་ཉག་ཅིག་ཏུ་འགྲུབ་སྟེ་ཆོས་ཁུངས་བཙུན་པར་སྟོན་པར་མཛད་པ་པོའི་
ཡང་འཁོར་འདས་ཐམས་ཅད་སེམས་ཀྱིས་བྱས་པར་འདྲ་བ་ལ་དམན་མཆོག་བྱུང་སྟེ་
ཆེ་བའོ། །
སོ་སོར་འགྲོ་བ་ནི་སེམས་འཁྲུལ་མ་འཁྲུལ་ཁོ་ནའི་ཁྱད་ཡིན། དོན་དང་མ་མཐུན་ན་འཁྲུལ་
བ་དང་། མཐུན་ན་མ་འཁྲུལ་བ་ཡིན་པས། དོན་ཇི་ལྟར་གྲུབ་ཤེས་ཏེ་ལོག་པ་དོར་ནས་ཡང་
དག་པ་དེར་འགྲོ་དགོས་ལ། འགྲོ་སའི་ལམ་དབུ་མ་རྟག་ཆད་ཀྱི་གཡང་ས་ལས་འདས་པ་
ཞི་བའི་སྒོ་དང་ལམ་གཉིས་པ་མེད་པ། དམིགས་པ་ཇི་སྙེད་པ་ལ་ཁྱབ་ཀྱང་རྣམ་པའི་དབྱེ་བ་
མི་མཐུན་པའི་སྤྲོས་པ་དང་བྲལ་ཞིང་། སྦྲང་རྩི་ལྟ་བུར་རོ་གཅིག་པ་སོ་སོ་རང་རིག་པའི་ཡེ་
ཤེས་ཀྱིས་གཉིས་སུ་མེད་པའི་ཚུལ་གྱིས་གཟིགས་པ་འདི་ཁོ་ན་སྟེ།
རྣམ་པ་གསུམ་གྱི་དངོས་བསྟན་ཟབ་མོ་བསྡུས་པར་སྟོན་པའི་ཆེ་བའོ། །
ཡང་སངས་རྒྱས་ཀྱི་ཕུན་སུམ་ཚོགས་པ་དང་། འཁོར་བ་པ་རྣམས་ཀྱིས་རྒུད་པ་མྱོང་
བ་ནི་རང་བཞིན་གྱིས་ཁྱད་ཞུགས་པའམ་གཞན་གྱིས་བྱས་པ་མིན་གྱི། རང་གི་བྱེད་ཚུལ་
ཞེས་རྒྱལ་བའི་ཡུམ་
ལེགས་ཉེས་ཀྱིས་ཡིན་ཏེ། སེམས་ཅན་རྣམས་བདེ་བ་འདོད་ཀྱང་སྡུག་བསྔལ་གྱི་རྒྱུ་
བསྒྲུབས་པས་ཐུར་ནས་ཐུར་དུ་འགྲོ་ལ། དེ་ལས་བཟློག་ན་གོང་དུ་འགྲོ་བ་ཡིན། དེར་ཡང་
ཅིར་ཅར་མི་ཕྱིན་པས་མངོན་པར་རྟོགས་པ་འོག་མ་འོག་མ་ནས་གོང་མ་གོང་མར་རིམ་གྱིས་
བགྲོད་ཚུལ་སངས་རྒྱས་སྔ་མ་རྣམས་གང་ནས་གཤེགས་པའི་ལམ་གྱི་རིམ་པ་ཚང་ལ་མ་
ནོར་བ་འདི་ཁོ་ན་སྟེ་ཞེས་ཡུམ་གྱི་སྦས་དོན་མངོན་རྟོགས་བསྡུས་པར་སྟོན་པས་འདི་གཉིས་
ཀྱིས་ཆོས་ཀྱི་ཆེ་བ་ཞེས་བྱ་བ་དགོས་སོགས་བསྟན་པ་ཡིན་ནོ། །
~307~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
དེ་ནས་མནྟྲ་སྟེ་ཡིད་མ་རིག་པའི་གདོན་གྱིས་ཡོངས་སུ་བསླད་པ་ལས་བསྐྱབས་ནས་
བླ་ན་མེད་པའི་བདེ་བ་ལ་འགོད་པའི་སྔགས་ཀྱི་དོན་ལ། སྤྱི་དོན་དང་ཚིག་དོན་གཉིས།
དང་པོ་ནི། སོངས་ཤིག་ཅེས་བྱ་བ་དེ་གང་ནས་གང་དུ་འགྲོ་བ་ཡིན་ན་འཁོར་བ་ནས་མྱང་
འདས་སུ་འགྲོ་བ་ཡིན་པས། རྒྱས་པར་ཕྱེ་ན་ད་ལྟ་གང་དུ་གནས། དེར་གནས་པའི་རྒྱུ། དེ་
ནས་གང་དུ་འགྲོ་བ།
དེར་འགྲོ་བའི་ལམ་སྟེ་བདེན་པ་བཞིའི་ཚུལ་གྱིས་གཏན་ལ་དབབ་
དགོས་སོ། །དེའང་རང་ཅག་ད་ལྟ་གང་ལ་གནས་པ་ཉེ་བར་ལེན་པའི་ཕུང་པོའི་བདག་ཉིད་
ཀྱི་འཁོར་བའི་སྐྱེ་བ་འདི་བླངས་ཕྱིན་ཆད་གནས་ལོངས་སྤྱོད་གྲོགས་སོགས་གང་གིས་བདེ་
བར་བསྒྲུབས་ཀྱང་སྡུག་བསྔལ་འབའ་ཞིག་ལས་མ་འདས་པ་ཁབ་རྩེ་ལ་ཕྱོགས་གང་ནས་
བརྟེན་ཀྱང་མི་བདེ་བ་དང་། མི་གཙང་བའི་གོང་བུ་ནམ་གནས་སུ་དྲི་ང་བ་ལས་མ་འདས་པ་
ལྟ་བུ་འདི་ནི་སྡུག་བསྔལ་གྱི་བདེན་པའི་གཙོ་བོ་ཡིན་ནོ། །གནས་དེར་འཕེན་བྱེད་མ་རིག་
པ་དང་འདུ་བྱེད་སོགས་ཡིན་ཀྱང་། དེ་དང་མི་འབྲལ་བར་འཆིང་བྱེད་སྲིད་པའི་བདེ་བ་ལ་
བརྐམ་པའི་ཞེན་ཆགས་འདི་ཡིན་ཏེ། ཕག་མི་གཙང་བའི་རྫས་ལ་ཆགས་ནས་ཉལ་བ་ལྟར་
སྡུག་བསྔལ་ལ་སྡུག་བསྔལ་དུ་མ་ཤེས་པར་གཙང་ཞིང་བདེ་བར་རློམ་སྟེ་ཤི་སྦར་འཐམ་ནས་
བག་མེད་དུ་གཉིད་ལོག་པ་ཡིན་པས། ཀུན་འབྱུང་ལ་ལས་ཉོན་མང་པོ་ཡོད་ཀྱང་དངོས་སུ་
འཆིང་བྱེད་གཙོ་བོ་སྲེད་པ་ཡིན་ནོ། །
གང་དུ་འགྲོ་བའི་ཡུལ་ནི་འཁོར་བའི་སྡུག་བསྔལ་དེ་དག་ཟད་པའི་ཐར་བ་ཡིན་ཞིང༌།
དེའང་འཁོར་བ་ཟད་ཙམ་གྱི་འགོག་བདེན་ནི་དམན་པའི་མྱང་འདས་ཞེས་ཐེག་དམན་གྱི་
བྱང་ཆུབ་ཡིན་ལ། སྡུག་བསྔལ་དེའི་རྩ་བ་བག་ཆགས་དང་བཅས་པ་ཟད་པའི་འགོག་
བདེན་དོན་གཉིས་ཕུན་སུམ་ཚོགས་པས་བརྒྱན་པ་མི་གནས་པའི་མྱང་འདས་ནི་བླ་ན་མེད་
པའི་བྱང་ཆུབ་སྟེ་འགྲོད་བྱའི་ཡུལ་མཐར་ཐུག་པ་ཡིན་ནོ། །དེར་འགྲོ་བའི་ལམ་ནི་རང་
~308~

ཤེས་རབ་སྙིང་པོའི་སྔགས་ཀྱི་རྣམ་བཤད་སྦས་དོན་གསལ་བ།
བཞིན་མེད་པའི་དོན་ཇི་ལྟ་བ་བཞིན་མངོན་སུམ་དུ་གཟིགས་པ་ཐེག་པ་གསུམ་གྱི་འཕགས་
པའི་མཉམ་གཞག་རྣམ་པར་མི་རྟོག་པའི་ཡེ་ཤེས་ནི་ལམ་བདེན་གྱི་གཙོ་བོ་ཡིན་ལ། འཁོར་
དང་བཅས་ནི་དེ་དང་འཛིན་སྟངས་མཚུངས་པའི་བློ་རྟོག་པ་དང་བཅས་པ་འོག་མ་དག་ཀྱང་
ལམ་ཡིན་ལ།
དེར་སྦྱོར་ཞིང་ཕན་པའི་ཡན་ལག་ཏུ་གྱུར་བས་མི་རྟག་སྡུག་བསྔལ་སོགས་
སུ་བསྒོམ་པའང་འགྲོ་བའི་ཕྱོགས་ཙམ་ལ་ལམ་དུ་བཏགས་པ་བཞིན་ཐར་བའི་ལམ་གྱི་སྒྲས་
བསྡུས་ཏེ། བྱང་ཆུབ་སེམས་འགྲེལ་ལས། མི་རྟག་སྟོང་པ་སྡུག་བསྔལ་ཞེས། །བྱ་བ་གསུམ་
པོ་སེམས་སྦྱོང་བྱེད། །མཆོག་ཏུ་སེམས་ནི་སྦྱོང་བྱེད་པའི། །ཆོས་ནི་རང་བཞིན་མེད་པ་ཡིན། །
ཞེས་དང་། སྤྱོད་འཇུག་ལས། ཡན་ལག་འདི་དག་ཐམས་ཅད་ནི། །ཐུབ་པས་ཤེས་རབ་དོན་
དུ་གསུངས། །ཞེས་སོ། །རང་ཅག་འཁོར་བ་འདིར་གནས་པ་མྱ་ངན་ལས་འདས་པའི་ས་
དེར་འགྲོ་བའི་རིམ་པ་དཔེར་མཚོན་ན། མི་བླུན་པོ་ཞིག་བཙོན་རར་བག་མེད་དུ་གཉིད་
ལོག་ནས་བསྡད་པའི་ཚེ། དེ་ལ་སྙིང་བརྩེ་བའི་ཤེས་ལྡན་ཞིག་གིས་བོས་ཏེ་གཉིད་བསླངས་
ནས་དེར་བསྡད་ན་ཆད་ལས་མང་པོ་འོང་ཚུལ་བཤད་པས་སྐྲག་ནས་བྲོས་ཐབས་ཨེ་ཡོད་
ཟེར་བར། འགྲོ་སའི་གནས་རྒྱལ་པོའི་ཕོ་བྲང་དང་། དེའི་ལམ་བགྲོད་ཚུལ་སོགས་བཤད་
པ་བཞིན་བྱས་ན་ཐར་ནུས་སོ། །
དེ་དོན་དང་སྦྱར་ན། དང་པོར་བོས་ཏེ་ཆོས་ཀྱི་འདུ་ཤེས་ཙམ་ཡང་མ་སྐྱེས་པའི་བག་
མེད་ཀྱི་གཉིད་ལས་བསླངས་ནས་སྐྱོན་ཡོན་གྱི་རྒྱུ་མཚན་དང་བཅས་ཏེ་སོངས་ཤིག་ཅེས་
གསུང་མཁན་ནི་སྐྱབས་སྟོན་པ་པོ་ཐུབ་པ་སངས་རྒྱས་བཅོམ་ལྡན་འདས་ཡིན་ལ། དེ་ནི་ད་
ལྟ་དངོས་ཀྱི་བླ་མ་འདི་ལས་གཞན་དུ་མེད། འབོད་པའི་སྒྲ་རྣ་བར་གྲགས་ཀྱང་མལ་ནས་མ་
ལང་བཤད་པ་བཞིན་མ་བྱས་ན་དོན་མེད་པ་བཞིན། ཆོས་ཐོས་ཀྱང་ལག་ཏུ་མ་བླངས་
འཁོར་བ་ལས་ཡིད་མ་བྱུང་ན་ཐོས་པས་དོན་མེད་ཆུང་ངུ་དང་འབྲིང་གི་ལམ་གྱིས་རགས་པ་
~309

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
དང་ཕྲ་བའི་མི་རྟག་སྡུག་བསྔལ་བསམས་ཏེ་ཡིད་འབྱུང་སྐྱེས་པ་ནི་བཙོན་ར་ལས་འབྲོས་
འདོད་སྐྱེས་པ་ལྟ་བུ་ཡིན་གྱི། བྲོས་ནས་ལམ་དུ་ཞུགས་པའི་བྱ་བ་དངོས་མིན་ཏེ། ཐར་ལམ་
དངོས་སུ་སླེབས་པ་ཡང་དག་པའི་ལྟ་བ་རྙེད་པ་ནས་ཡིན། འོན་ཀྱང་ལམ་དུ་ཞུགས་ཙམ་
ནས་དགྲ་ས་བརྒལ་བར་མི་འགྱུར་བར་བརྒལ་མ་བརྒལ་གྱི་ཆ་གཉིས་འབྱུང་བ་བཞིན།
སྟོང་ཉིད་རྟོགས་ཀྱང་མངོན་སུམ་མ་རྟོགས་པས་སོ་སྐྱེས་སྐབས་དགྲ་ས་ལས་མ་བརྒལ་བ་
ལྟ་བུ་དང༌། མངོན་སུམ་རྟོགས་པ་འཕགས་པའི་སྐབས་དགྲ་ས་བརྒལ་བ་ལྟ་བུ་གཉིས་
འབྱུང་ངོ༌། །ཡང་དགྲ་ས་བརྒལ་ཙམ་གྱིས་མི་ཆོག་པར་ད་དུང་འབད་པ་བསྐྱེད་ནས་སོང་སྟེ་
རྒྱལ་པོའི་ཕོ་བྲང་དངོས་ལ་སླེབ་དགོས་པ་ལྟར། སྟོང་ཉིད་མངོན་སུམ་དུ་རྟོགས་པ་དེ་ཡང་
ཡུན་དུ་གོམས་པར་བྱས་ཏེ་བྱང་ཆུབ་ཐོབ་པར་བྱེད་དགོས་སོ། །
འདི་ལ་དང་པོར་འགྲོ་ཚུལ་བཤད་པ་ཐོས། དེ་ལེགས་པར་བསམས་ཏེ་ངེས་པ་རྙེད་
པ་བྱས། དེ་ནས་འགྲོ་བའི་བྱ་བ་ལག་ཏུ་ལེན་དགོས་པ་ལྟར། ཐོས་བསམ་སྒོམ་གསུམ་ཡ་
མ་བྲལ་བའི་སྒོ་ནས་སློབ་པར་བྱེད་དགོས་ལ། ལམ་སྟོན་མཁན་དང་། ལམ་དངོས། ལམ་
གྲོགས་གསུམ། ཚང་དགོས་པས་སྐྱབས་འགྲོའང་འདིས་འགྲུབ་བོ། །དེ་ལྟར་ན་བླང་དོར་
གྱི་སྡོམས་ཆེན་པོ་བདེན་པ་བཞི་དང་། དེ་ལས་བྱེ་བ་ཀུན་བྱང་གི་རྟེན་འབྲེལ་ལུགས་འབྱུང་
ལྡོག་ཕྲུགས་བཞི། རྣམ་བྱང་གི་ཕྱོགས་ལ་ངོ་བོ་ལམ་ལྔ་དང་། རྟེན་སྐྱབས་འགྲོ། ལག་ཏུ་
ལེན་ཚུལ་ཐོས་བསམ་སྒོམ་གསུམ་བཅས་ཐུན་མོང་བའི་ལམ་གྱི་རིམ་པ་མཐའ་དག་འདུ་
ཞིང༌། དང་པོ་ཐོས་པ་དགོས་པས་ཐོས་པའི་ཡུལ་བཤེས་གཉེན་ལམ་གྱི་རྩ་བར་འགྲུབ་ལ།
དེའང་བཤད་ལམ་གྱིས་དེ་ལྟར་ཡིན་པར་སྣང་ངོ་ཞེས་ཐོས་ལོ་སྟོན་པ་ཙམ་གྱིས་མི་ཆོག་
པར། རང་གིས་ཉམས་སུ་མྱོང་བའི་སྟེང་ནས་འདིའོ་ཞེས་སྟོན་པ་ཞིག་དགོས་པས། འདི་ལྟ་
སྟེ་ཞེས་པ་འདིས་བཤེས་གཉེན་གྱི་མཚན་ཉིད་ཀྱང་བསྟན་ཏོ། །
~310~

ཤེས་རབ་སྙིང་པོའི་སྔགས་ཀྱི་རྣམ་བཤད་སྦས་དོན་གསལ་བ།
དོན་རང་གིསས་ཉམས་སུ་བླངས་པ་དང་མཐུན་པར་གཞན་དོན་སྤྱོད་པའི་ཁོངས་སུ་
བསྡུ་བཞི་ཚང་ཞིང་། དེ་དང་ཕྱིན་དྲུག་བསླབ་གསུམ་ཚོགས་གཉིས་སོགས་ཕན་ཚུན་བསྡུས་
པར་གསུངས་པ་དེ་དག་ཀྱང་ཚང་ངོ་། །མ་བཅོལ་བར་གཞན་གྱི་དོན་བྱེད་པ་དེ་ནི་ནང་ནས་
བསྐུལ་བ་ཡིན་པས་རྒྱུ་འབྲས་མན་ངག་བདུན་དང་བདག་གཞན་བརྗེ་བ་སོགས་ཐེག་ཆེན་
ཐུན་མོང་མ་ཡིན་པ་ཐམས་ཅད་ཤུགས་ཀྱིས་འགྲུབ་སྟེ། མདོར་ན་ལས་ཀྱི་ཁོག་བུབ་འགང་
ཆེ་བ་ཐམས་ཅད་སྤྱི་དོན་གྱི་ཁོངས་འདི་ནས་ཤེས་པར་བྱའོ། །
གཉིས་པ་ཚིག་དོན་ནི། སོངས་ཤིག་ཅེས་པ་ཚོགས་ལམ། ཡང་སོངས་ཤིག་ཅེས་པ་
སྦྱོར་ལམ། ཕ་རོལ་ཏུ་སོངས་ཤིག་ཅེས་པ་མཐོང་ལམ། ཕ་རོལ་ཏུ་ཡང་དག་པར་སོངས་
ཤིག་ཅེས་པ་སྒོམ་ལམ། བྱང་ཆུབ་ཏུ་གཞི་ཚུགས་ཞེས་པས་མི་སློབ་ལམ་བསྟན་པ་ཡིན་ནོ།
དེ་ལ་འདི་གདུལ་བྱ་ཐམས་ཅད་ཀྱི་དབང་དུ་བྱས་པ་ཡིན་ན་སྐྱེས་བུ་ཆུང་ངུའི་ལམ་གྱིས་
ཆོས་སྒྲུབ་པའི་རྟེན་མངོན་མཐོ་ཁྱད་པར་ཅན་དུ་འགྲོ་བ་དང༌། འབྲིང་དང་ཆེན་པོའི་ལ
གྱིས་ངེས་ལེགས་ཐེག་པ་གསུམ་དུ་འགྲོ་ཞིང༌། ཐམས་ཅད་མཐར་མི་གནས་པའི་མྱང་
འདས་སུ་འགྲོ་བ་ལ་སྦྱར་ཆོག་པས་ལམ་ལྔ་ཙམ་གྱིས་སྡུད་མི་ནུས་པ་དང་། ཐེག་ཆེན་ཁོ་
ནའི་དབང་དུ་བྱེད་ཚེ་ཉམས་ལེན་སྦྱོར་བ་བཞིས་འབྲས་བུ་ཆོས་སྐུར་འགྲོ་བ་ལ་སྦྱར་ན་
ལེགས་པས་སྤྱིར་གྱི་ལམ་ལྔ་བྱས་པ་ཁྱབ་ཆེ་བ་མ་ཡིན་ནམ་ཞེ་ན། འདིའི་སོང་བའི་དོན་ནི་
ངེས་པར་འབྱུང་བའི་སེམས་ཀྱིས་ཐར་པའམ་མྱ་ངན་ལས་འདས་པའི་ཕྱོགས་སུ་འགྲོ་བས་
ན་དེའི་ཆ་དང་མཐུན་པ་ཞེས་བྱ་བ་ཡན་ཆད་ལ་ཡིན་གྱི། མངོན་མཐོ་སྒྲུབ་པ་ལ་སོང་བའི་སྒྲ་
དོན་མེད་དེ། མྱང་འདས་ཀྱིས་གང་ལས་འདས་པ་དང་། ངེས་འབྱུང་གིས་གང་ལས་འབྱུང་
བ་སྟེ། འདིའི་འབྱུང་བ་ནི་བཙོན་ར་ནས་ཕྱིར་འབྱུང་ཞེས་པ་ལྟ་བུ་གཞན་དུ་འགྲོ་བའི་དོན་
དང་། འདིར་སོངས་ཤིག་ཅེས་གསུངས་པ་རྣམས་དོན་གཅིག་གོ། །
~311~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ཐེག་ཆེན་ཁོ་ན་ལའང་མི་སྦྱོར་ཏེ། གང་ཞིག་བདེ་གཤེགས་ཉན་ཐོས་འགྱུར་བར་བྱ་
སྙམ་དང་། །ཞེས་སོགས་སམ། རབ་འབྱོར་ཉན་ཐོས་ཀྱི་ས་ལ་བསླབ་པར་འདོད་པས་ཀྱང་
ཤེས་རབ་ཀྱི་ཕ་རོལ་ཏུ་ཕྱིན་པ་འདི་ཉིད་ལ་བསླབ་པར་བྱའོ། །ཞེས་སོགས་ཀྱིས་བགྲོད་པ་
གཅིག་པུའི་ལམ་དུ་འགྲུབ་པས་གཙོ་བོ་ཐེག་ཆེན་ཡིན་ཀྱང་ཕལ་པའི་ཚུལ་དུ་ཐེག་པ་གཞན་
གཉི་གའང་སྡུད་དགོས་སོ། །འོ་ན་ཏེ་གལ་ཆེ་བ་ལ་དོན་གཅིག་རྣམ་གྲངས་དུ་མར་ཟློས་ཏེ་
གསུང་པའང་ཡོད་པས། ལམ་ལྔ་ཁོ་ནར་སྦྱོར་དགོས་པ་ཅིས་ཤེས་ཤེ་ན། རང་གི་ཚིག་གི་
ནུས་པས་ཤེས་ཏེ། དང་པོ་གཉིས་ལ་ཕ་རོལ་གྱི་སྒྲ་མ་སྤྱར་ཞིང་གསུམ་པ་ནས་སྦྱར་བའི་
ཕྱིར་རོ། །དེའང་ཕ་རོལ་ཚུ་རོལ་གྱི་མཚམས་ནི་དཔེར་ན་ལུང་པ་ཕར་ནང་ཚུར་ནང་གི་
སྲིད་པར་ཀུན་ཏུ་སྦྱོར་
མཚམས་པར་གྱི་རིའི་སྒང་རྒྱུད་ནས་འཇོག་པ་ལྟར། སྐྱེ་འཕགས་ཀྱི་མཚམས་ནས་འབྱེད་པ་
ཡིན་ཏེ་ཆོས་ཉིད་མངོན་སུམ་དུ་རྟོགས་པའི་ཡེ་ཤེས་ཀྱི་ཉི་མ་ཤར་ཏེ།
བ་གསུམ་གྱི་མུན་སྟུག་དང་གྲང་བའི་གདུང་བ་ཟད་པ། སོ་སོ་སྐྱེ་བོ་རྣམས་ཀྱི་ས་མངོན་དུ་
མ་གྱུར་ཅིང་འཕགས་པ་རྣམས་ཀྱི་གནས་སུ་གྱུར་པ་དེ་ལ་ཕ་རོལ་ཅེས་བྱའོ། །དེ་འདྲ་བའི་
ཡེ་ཤེས་ཀྱི་ཉི་མ་མ་ཤར་ཞིང་ཀུན་སྦྱོར་གསུམ་གྱི་གྲིབ་མ་སྟུག་པོ་གྲང་རེག་དང་བཅས་པས་
ནོན་པ་སོ་སོ་སྐྱེ་བོ་རྣམས་ཀྱི་རྒྱུན་གྱི་སྡོད་གནས་སུ་གྱུར་པ་དེ་ལ་ཚུ་རོལ་ཅེས་བྱ་སྟེ། ལས་
ཀྱི་ནུས་པས་དེ་ཁོ་ན་མཐོང་ཞིང་། དེའི་ནང་དུ་འཁྱམས་པའི་ཕྱིར་ཚུ་རོལ་མཐོང་བ་ཞེས་
བཏགས་སོ། །ཕ་རོལ་དང་ཚུ་རོལ་ལྟོས་འཇོག་གིས་ཡིན་ཏེ། སངས་རྒྱས་ཀྱིས་ཆོས་བསྟན་
པ་ཆེད་དུ་བྱ་བའི་གདུལ་བྱའི་དོན་ཡིན་པས། དེ་ལ་གཙོ་བོར་ལྟོས་ཏེ་འཕགས་པའི་ས་ལ་
ཕ་རོལ་ཅེས་གསུང་བ་ཡིན་གྱི། སངས་རྒྱས་རང་ལ་ལྟོས་ན་ཚུ་རོལ་ཡིན་ཏེ། སྲིད་པ་ཐ་མ་
པ་མང་པོ་བསྟེན་པར་རྫོགས་པའི་ཚེ་ཚུར་ཤོག་གསུང་པ་དེ་འཁོར་བར་ཐག་ཆོད་ལ། སྡུག་
བསྔལ་ཉེ་བར་ཞི་བ་ཐར་བའི་ས་འདིར་ཚུར་ཤོག་ཅེས་མྱང་འདས་ཀྱི་བསམ་པ་སྐྱེད་པ་ཡིན་
~312~

ཤེས་རབ་སྙིང་པོའི་སྔགས་ཀྱི་རྣམ་བཤད་སྦས་དོན་གསལ་བ།
ལ། དེ་ཤུགས་ཆེ་བས་སྦྱོར་བ་བསླབ་པའི་འབོག་ཆོས་ཐམས་ཅད་ཀྱི་གོའང་ཚངས་པ་
མཚུངས་པར་སྤྱོད་ཅིག་ཅེས་པ་ཙམ་གྱིས་ཆོད་པ་ཡིན་ནོ། །འོ་ན་ཚོགས་སྦྱོར་གཉིས་ཚུ་རོལ་
གྱི་སར་འདྲ་བས་སོངས་ཤིག་ཅེས་པ་གཅིག་གིས་ཆོག་ལ། ཡང་ན་ཚོགས་ལམ་གསུམ་དང་
སྦྱོར་ལམ་བཞི་ལའང་སོ་སོར་དགོས་སོ་སྙམ་ན། འདི་ནི་ལམ་ལྔར་འབྱེད་ལུགས་རྒྱུ་མཚན་
དང་བཅས་པ་ལེགས་པར་གོ་དགོས་སོ། །དེའང་ལམ་ལྔར་ཕྱེ་བ་ཐབས་ཀྱི་ཆ་ནས་མ་ཡིན་
པར། སྟོང་ཉིད་རྟོགས་པའི་ཤེས་རབ་ཀྱི་ཆ་ནས་ཡིན་ཏེ། ཆོས་ཉིད་ལ་གསལ་སྣང་ཆ་འདྲ་
ཙམ་ཡང་མ་ཐོབ་ཀྱང་སླར་ཐོབ་པའི་རྒྱུ་ཚོགས་ཙམ་དུ་འགྲོ